פאל יוסטוס

מקום קבורתם של פאל יוסטוס ואשתו ב[[בודפשט]]
ברנאט פאל יוסטוס (בהונגרית: Justus Bernát Pál; פץ', 7 באפריל 1905 – טימישוארה, 28 בדצמבר 1965) היה משורר, מתרגם, סופר בתחום מדעי החברה יהודי-הונגרי, אידאולוג סוציאל-דמוקרטי.

==קורות חיים==
פאל יוסטוס נולד במשפחה יהודית כבנם של מור יוסטוס פקיד ברכבת הממלכתית ושל אנה פרלס.<ref>[https://familysearch.org/pal:/MM9.3.1/TH-1951-21550-29632-81?cc=1452460&wc=92SR-N3D:40680101,48561001,41405301 Születése bejegyezve Pécs állami akv. 291/1905. folyószám alatt]</ref> בין השנים 1915–1923 הוא למד בגימנסיה פרנץ קלצ'אי בבודפשט, שם השלים את לימודיו בציונים טובים. שם סיים גם את בחינות הבגרות בשנת 1923 ובעלון הגימנסיה מוזכר שמו בין "הבוגרים המצטיינים ביותר". מצוין שם עוד: "בהשפעת החגיגה שלנו ב-15 במרץ" (מציין את המהפיכה ההונגרית של 1848), כותב מחבר העלון השנתי של הגימנסיה: "אביהם של שניים מתלמידינו, מר מור יוסטוס המפקח הראשי של הרכבת הממלכתית (MÁV) העביר למִנהלת קרן-פטפי תרומה של 52,000 כתרים שנמסרה לאדון מנהל הגימנסיה".<ref>A Budapesti VI. kerületi m. kir. állami Kölcsey Ferenc Főgimnázium értesítője, 1922–1923, Dr. FINÁLY Gábor (szerk.), Budapest, k. n., 1923, 12. o.</ref> פאל יוסטוס למד מדעי הרוח בין 1924 לבין 1927 באוניברסיטת בולוניה ובסורבון בפריז. במהלך תקופה זו הקים את הסניף ההונגרי של "ליגת זכויות האדם" עם מיהאי קארואי (ראש ממשלת הונגריה בשנים 1918–1919) וויקטור באש.<ref>(1863–1944) Magyar származású francia irodalomtörténész. Francia fasiszta milicisták ölték meg.</ref> משנת 1925 יוסטוס היה חבר ב-MSZDP. לאחר שובו להונגריה הפך חבר ב"חוג-העבודה" של לאיוש קשאק. הוא גורש מהחוג בשנת 1930 מכיוון שבנוסף לפעילות תרבותית ספרותית הוא עסק גם בפעילות פוליטית.<ref>Lásd: Konok Péter: A „trockista” Justus Pál. In: Jemnitz János – Székely Gábor: Justus Pál. Magyar Lajos Alapítvány, Budapest, 2008</ref> את ההשפעה של קשאק ניתן לחוש בתוכן ובצורת שיריו, אך עם זאת, היא רחוקה מלהיקרא אפיגון קשאק; בליריקה שלו ניתן לחוש אותה השפעה של הדור השני והשלישי של כתב העת הספרותי ניוגט. אף על פי שניתן למצוא נושאים קלאסיים במחזור הכתיבה המוקדם שלו (שיר, לשריקה, לאחר העזיבה, מטר (גשם), ריקוד הסתיו של העלים, רוח אביבי וכו'), אך בין הנושאים הליריים שלו תכופים יותר ויותר הנושאים: עבודה, אדם, חיי לוחמים, מאבק, דמותו של אדם מרדן הזועק לשינוי ועוד. השינוי הסמנטי העדין הזה מקיף את הליריקה של יוסטוס: היחס העדין לבעיות הכלליות של הקיום ולמה שמכונה נושאים של מודעות עצמית סוציאליסטית ואף אמונה (למשל ז'יגמונד קונפי, קרלו רוסלי). בשל הכשרתו התאורטית, הוא היה אחד האידאולוגים הדומיננטיים של המפלגה הסוציאל-דמוקרטית ההונגרית (MSZDP), וב-1929 הקים תנועת סטודנטים סוציאליסטית.

משנת 1934 עד 1936 התגורר בווינה, בברלין ובפריז. לאחר שובו, עד 1944 היה פקיד כללי ופקיד בנק. בנוסף לעבודתו, עבד כחבר פעיל ב-MSZDP והיה גם מזכיר המפלגה ברבעים 5, 6 ו-7 של בודפשט. הוא היה חבר בפורום בראשות אילש מונוש, שתרגמה ופרסמה עבודות נבחרות של קרל מרקס ושל פרידריך אנגלס. הוא גם כתב את ההקדמה לכרכים. במהלך מלחמת העולם השנייה הוא נלקח כיהודי לשרות העבודה (עבודות כפייה לגברים יהודים עבור הצבא ההונגרי) למחנה עבודה והמכרות הנוראים של בור (Bor) ביוגוסלביה דאז. הוא הצליח לברוח משם והצטרף לפרטיזנים של טיטו. בזמן "שחרורו" היה בטימישוארה. בשנת 1945 הוא הפך לחבר בהנהגה המרכזית של המפלגה הסוציאל-דמוקרטית, כראש מחלקת השכנוע והתעמולה. באפריל 1945 נבחר לאספה הלאומית הזמנית. בשנת 1949 נעצר באשמה מפוברקת ונידון למאסר עולם כנאשם דרגה ח' במשפט הראווה של לאסלו רייק.<ref>A Rajk-per nyolcadrendű vádlottja volt. Életfogytiglani börtönbüntetést kapott. Feltételezése szerint ő lehetett az utolsó, aki Rajk Lászlóval beszélt.</ref>

לאחר מות סטלין בשנת 1953 משפט רייק (יחד עם כמה משפטי ראווה נוספים) נבחנה מחדש בהונגריה ברוח הדה-סטליניזציה ויוסטוס שוחרר ב-29 בנובמבר 1955. הוא זוכה לחלוטין מכל אשמה ב-27 בספטמבר 1956 ולכן הצליח לחזור לחיי הספרות, שם עבד כעורך הוצאת קורווינה, תוך שהוא הפך לאחד ממתרגמי הפרוזה הגדולים והחשובים ביותר של התקופה (הן מהונגרית לשפות זרות והן משפות אחרות להונגרית).

== ספריו ==
* תחת הרכסים השחורים ( 1925 )
* שיר הדרכים. שירה 1925–1930 ; 1931
* דרך הסוציאליזם. תנאים חדשים למלחמתה מעמדות ; נפסבה, 1945 (הספרייה הסוציאליסטית) - לדרישת הקומוניסטים, הספר נגרס.
* מדוע אנו מלאימים? נאום של מיקלוש קרטס, פאל יוסטוס, יאנוש בורביי, אנטל באן בדיון הפרלמנטרי על הצעת החוק בנושא הלאמת מכרות הפחם. המפלגה הסוציאל-דמוקרטית ההונגרית, 1946
* המבנה הכלכלי של הקפיטליזם המונופולי; נפסבה, 1947
* צוואה (שירים); 1981

== לקריאה נוספת ==
* אישטוואן רמיני דיאנש: האם אנו מכירים אותם? הונגרים מפורסמים ממוצא יהודי (הוצאת אקס ליבריס, בודפשט, 2000) 
* לאסלו טיטה : השקפותיו הפילוסופיות החברתיות של פאל יוסטוס. בתוך: הסקירה הפילוסופית ההונגרית, 1986
* פאל יוסטוס ; עורך יאנוש ימניץ, גאבור סקיי; 2008

== קישורים חיצוניים ==

* [http://mek.oszk.hu/00300/00355/html/ABC06879/07161.htm לקסיקון ביוגרפי הונגרי]
* [https://web.archive.org/web/20080625011502/http://www.rev.hu/sulinet45/szerviz/kislex/biograf/justus.htm ביוגרפיה בשולינט]
* [http://www.epa.oszk.hu/00000/00022/00503/15681.htm המלצתו של לאסלו פנייה בניוגט]
* [http://www.mek.oszk.hu/02200/02227/html/02/144.html תולדות הספרות ההונגרית]
* פטר קונוק : [https://web.archive.org/web/20130523194738/http://www.polhist.hu/regi/letoltes/konok3.pdf הרקע האינטלקטואלי והפוליטי של חוג-העבודה] 
* [https://web.archive.org/web/20140307035739/http://www.ogyk.hu/e-konyvt/mpgy/alm/almanach_1944-45/1944_ngy_a_t200.htm אלמנאך של האספה הלאומית הזמנית]
* [https://web.archive.org/web/20081212200658/http://szabadnet.origo.hu/20061005utolso.html שיחה אחרונה עם לאסלו רייק]
* [http://www.magyarszemle.hu/szamok/2001/2/a_szocialdemokracia ההפרדה בין הדמוקרטיה החברתית לדמוקרטיה ההונגרית]
* ג'רג' פאלודי : [http://www.terebess.hu/kistarcsa/faludy.html ימיי העליזים בגיהנום]
* שרה קאריג : [http://www.irodalmiakademia.hu/dia/diat/muvek/html/GERGELY/gergely00716/gergely00716.html סיביר לא כל כך רחוקה]
* [http://www.epa.oszk.hu/00000/00022/00503/15681.htm בלוג חילופי דעות 2006]
* [http://www.cafebabel.hu/szamok/munka/k-horvath רגע האגתיות של העובדים.] [http://www.cafebabel.hu/szamok/munka/k-horvath אחדות השירה, הביקורת החברתית ותרבות העובדים: פאל יוסטוס וחוג העבודה]
* [https://web.archive.org/web/20070612184233/http://server2001.rev.hu/oha/oha_browse_photo.asp?dsppict=on תמונות של יוסטוס מהארכיון הדיגיטלי של מכון 1956]

== הערות שוליים ==

קטגוריה:משוררים יהודים הונגרים
קטגוריה:מתרגמים יהודים הונגרים
קטגוריה:מתרגמים להונגרית
קטגוריה:ניצולי השואה: הונגריה
קטגוריה:מהגרים מהונגריה
קטגוריה:פרטיזנים יהודים מהונגריה
קטגוריה:פרטיזנים יהודים מיוגוסלביה
קטגוריה:חברי האספה הלאומית ההונגרית
קטגוריה:יהודים חברי הפרלמנט ההונגרי
קטגוריה:משפטי ראווה
קטגוריה:פוליטיקאים יהודים הונגרים
קטגוריה:פץ': אישים
קטגוריה:אישים במחנות שרות העבודה (הונגריה)
קטגוריה:הונגרים שנולדו ב-1905
קטגוריה:הונגרים שנפטרו ב-1965